Liite 2

**LIEDON SOTAVETERAANIT RY:N VUOSIKERTOMUS VUODELTA 2014**

**Yleistä**

Vuosi 2014 oli yhdistyksemme 45. toimintavuosi ja itsenäisyytemme 97. vuosi. Veteraanien keski-ikä on jo yli 91 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja kuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan lisäämällä kotiin vietäviä palveluja.

Yhdistyksellä on ollut paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut erinomainen. On hienoa todeta, että edelleen halutaan kuulua hyvään ja hienoon joukkoon.

Tavoitteena on järjestää yhteistä toimintaa ja yhteisiä tilaisuuksia sotainvalidien kanssa. Säästöpankin saunaillat, vesijumppamatkat, talvisodan päättymisen muistotilaisuus ja joulujuhla järjestettiin taas yhdessä.

Vuoden tärkein tapahtuma oli yhdistyksen 45-vuotisjuhla. Se vietettiin juhlallisesti, mutta kuitenkin lähes omassa piirissä. Juhlassa saimme kuulla erinomaisia ja koskettavia puheita, joista kiitokset on asianomaisille henkilöille esitetty. Samassa tilaisuudessa yhdistyksellä oli mahdollisuus palkita jäsenistöään ja tukijoitaan siitä työstä, mitä ne ovat lietolaisten sotaveteraanien hyväksi viimeisen viiden vuoden aikana tehneet.

Paula Peltolan ja Pirkko Aaltosen vapaaehtoistyö kotona asuvien veteraanien, veteraanileskien ja sotaleskien asuinolojen kartoittamiseksi on antanut sekä yhdistykselle että kunnalle oikean kuvan heidän avun- tai palvelutarpeestaan.

Paula Peltola on hoitanut esimerkillisesti kunnan puolesta kotiin vietävien palvelujen koordinoinnin. Tällöin yhdistyksen puolesta voidaan olla varmoja, että oikeat resurssit tulevat kohdistetuksi oikeisiin talouksiin. Myös kunta on nähnyt tämän työn korvaamattoman tärkeänä ja palkinnut Paulaa tästä vapaaehtoistyöstä.

Pirkko Aaltonen on hoitanut kotiavustajan työnjohtajuutta erittäin aktiivisesti. Viime vuoden alku oli hyvin vaikea, mutta heinäkuusta alkaen kaikki on toiminut hyvin ja jatkuu vielä kesäkuun loppuun nykyisen kotiavustajan kanssa. Pirkko on saanut luotua erinomaisen yhteyden palvelua tarvitseviin asiakkaisiin.

Veteraaniperinteen siirtämistä on edelleen jatkettu useissa tilaisuuksissa. Yhdistys on vastannut Tammenlehvän Perinneliiton tulevaisuuskyselyihin.

Ikäpartion laulajat ja soittajat ovat aktiivisesti huolehtineet jäsenistön viihtyvyydestä. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Yhdistys on kiitollisuudella seurannut, miten korsutupasäätiö on kunnostanut kiinteistöjä ja edistänyt viihtyvyyttä korsun ja korsulammen alueella vuonna 2014. Päävastuun uudistuksista on kantanut Mauno Lahtinen, mutta kiitoksen ansaitsevat kaikki talkoisiin osallistuneet henkilöt, yritykset ja yhteisöt. Kiitokset koko kiinteistötiimille.

Liedon kunta jatkoi edellisten vuosien tapaan yhdistyksemme tukemista antamalla rahaa kuntoutukseen ja henkisen vireyden ylläpitämiseen, kiinteistöjen kunnossapitoon sekä vesijumpan vetäjän palkkakustannuksiin.

**OSALLISTUMINEN TAPAHTUMIIN**

* Tammikuun 22. päivänä pidettiin Korsuilta, jolloin Markku piti esitelmän aiheesta ”Kantti kesti”. Siinä kerrottiin kotirintaman selviytymisestä sodan ajan vaikeissa olosuhteissa. Paikalla oli 26 henkilöä, myös Turun Tienoon toimittaja. Esitys sai jälkikäteen paljon palstatilaa lehdessä.
* Helmikuun 13. päivänä Varsinais-Suomen Sotaveteraanipiiri ry:n piirihallituksen kokoukseen Kiisanpirtillä osallistuivat Tauno ja Paula Peltola, Pirkko Aaltonen sekä Unto Junnila. Kokouksessa käsiteltiin piirin vuosikokoukselle esitettävät asiat, kuten toimintakertomus ja tilinpäätös vuodelta 2013 sekä vuoden 2014 toimintasuunnitelma ja tulo- ja menoarvio.
* Yhdistyksen vuosikokous pidettiin 7.3. korsutuvalla. Kokoukseen osallistui 22 yhdistyksen jäsentä. Kokouksessa käsiteltiin ja hyväksyttiin normaalit vuosikokous-

asiat.

* Maaliskuun 13. päivänä muistettiin talvisodan päättymistä. Tilaisuus alkoi poikkeuksellisesti Nautelankosken museolla klo 15.00. Kahvin jälkeen Ikäpartio

lauloi hanuristien säestämänä. Puheenjohtaja Markku Heinonen kertasi hieman talvisodan kulkua. Tilaisuudessa esiteltiin ensimmäisen kerran Riku Kauhasen hanke ”Sota - Veteraanin muistista museon muistiin”. Rikun kokoama ja tallentama aineisto on hyvin laaja ja seikkaperäinen. Koko aineisto on kaikkien nähtävissä Nautelankosken museon kotisivulla [www.nautelankoski.net/sota](http://www.nautelankoski.net/sota). Museon tilaisuuden jälkeen siirryttiin kirkolle seppeleiden laskuun Sankarihaudoille, jossa puhui kirkkoherra Esko Laine. Tilaisuuteen osallistui 56 henkilöä, muun muassa Turun sotaveteraanien puheenjohtaja ja Osmo Suominen.

* Piirin vuosikokoukseen Kyrössä 26.3. osallistuivat Tauno ja Paula Peltola. Kokouksessa hyväksyttiin muun muassa vuoden 2013 tulo- ja menoarvio sekä toimintakertomus ja lisäksi vuoden 2014 toimintasuunnitelma ja tulo- ja menoarvio.
* Korsulla järjestettiin 26.3. perinteiset kinkerit. Kirkkoherra Esko Laine johti tilaisuuden. Musiikista vastasi kanttori Svetlana Jääskeläinen. Tilaisuuteen osallistui 26 henkilöä.
* Huhtikuun 8. päivän Korsuillassa esitelmän piti Riku Kauhanen. Tilaisuuteen osallistui 19 henkilöä.
* Huhtikuun 9. päivänä Kuntapäiville osallistui Paula Peltola. Tilaisuus pidettiin Turun kristillisellä opistolla. Tilaisuuden keskeisin tavoite oli tutustuttaa kuntien ja yhdistysten veteraaniasioista vastaavat henkilöt toisiinsa.
* Piirihallituksen kokoukseen 22.4. Naantalin seurakuntakeskuksessa osallistui Tauno Peltola.
* Lions Lieto tarjosi 23.4. seurakuntatalolla konsertin ja lounaan veteraaneille. Yhdistyksestä oli tilaisuudessa 25 henkilöä.
* Porin prikaatin komentaja oli 25.4. kutsunut veteraaneja Säkylän varuskuntaan. Matkaan osallistui 12 henkilöä.
* Kansallisen Veteraanipäivän juhla 27.4. alkoi jumalanpalveluksella kirkossa,

jonka jälkeen oli seppeleiden laskut sankarihaudalle ja Karjalaan jääneille. Itse pääjuhla oli kunnantalolla, jossa puhui muun muassa uusi kunnanjohtaja Esko Poikela. Juhlaan osallistui noin 70 henkilöä.

* Ilmoitushankkijoiden laivaseminaariin yhdistyksestä osallistuivat Pirjo ja Simo Hietakangas.
* Korsulla pidettiin 14.5. perinteiset kevään siivoustalkoot. Paikalla oli 20 ahkeraa yhdistyksen aktiivia. Parhaat kiitokset heille talkootyöstä.
* Kaatuneiden muistopäivän jumalanpalvelus oli 18.5.
* Tukijäsenten koulutuspäivään Lehmirantaan 21.5. osallistuivat Paula ja Tauno

Peltola.

* Korsulla järjestettiin 21.5. yhdistyksen ja säätiön tilintarkastajien ja toimihenkilöiden saunailta. Osallistujia oli noin 20 henkilöä.
* Toukokuun 27. päivänä järjestettiin Liedon Mieskuoron konsertti Korsulla. Huonon sään vuoksi tilaisuus jouduttiin pitämään sisätiloissa. Paikalla oli kaikkiaan 37 henkilöä.
* Kesäkuun 15. päivänä vierailtiin Piikkiön Sipilänmäen kesäteatterissa. Osallistujia oli 48 henkilöä ja esitys ”Aina oon veljeä toivonut” oli hyvä valinta. Kiitos Paulalle tapahtuman järjestelyistä.
* Kesäkuun 16. päivänä osallistuttiin seurakunnan järjestämälle retkelle Halssiin. Osallistujia oli 16 henkilöä.
* Kesäkuun 18. päivänä kunnanjohtaja Esko Poikela vieraili korsulla ja kävi savusaunassa. Puheenjohtaja piti hänelle yleisesittelyn. Korsu oli hänelle tuttu jo aiemmalta Liedon ajaltaan.
* Heinäkuun 6. päivänä järjestettiin Metsäkirkko Kyrössä. Ainakin Laimi Aaltonen oli paikalla.
* Heinäkuun 31. päivänä pöytyäläiset vierailivat perinteisesti korsulla. Vieraita oli 15 ja omaa väkeä 21 henkilöä.
* Elokuun 5. päivänä lietolaiset tekivät vierailun Loimaan Veteraanipuistoon. Tilaisuuteen osallistui 15 yhdistyksen jäsentä.
* Elokuun 7. päivänä järjestettiin perinteinen rosvopaistitilaisuus. Pöytyän Kisariihessä oli 11 yhdistyksen jäsentä.
* Elokuun 7. päivän yhteislaulutilaisuuteen Korsulla osallistui 37 laulun ystävää. Liekö helle ja ukonilma karsinut laulajia. Suurkiitos Ikäpartion soittajille ja laulajille.
* Elokuun 12. - 14. päivinä järjestetylle henkisen vireyden kurssille Muurlaan osallistui Laimi Aaltonen.
* Elokuun 12. - 13. päivinä järjestetty yhdistyksen kesäretki suuntautui Varkauteen ja Jyväskylään. Vierailtiin muun muassa mekaanisen musiikin museossa Varkaudessa ja osallistuttiin laivaristeilylle Jyväskylästä Päijänteelle, mikä oli myös hyvin onnistunut. Kaunis sää suosi retkelle osallistuneita 32 matkailijaa. Kiitos matkan järjestelyistä myös Paulalle.
* Syyskuun 4. päivänä osallistuttiin jatkosodan päättymisen 70-vuotismuistotilaisuuteen laskemalla sankarihaudalle seppele. Sen jälkeen nautittiin seurakunnan tarjoamat kahvit. Tilaisuuteen osallistui 47 henkeä. Lippuvartiossa oli sotaveteraanien, sotainvalidien, reserviupseerien sekä Suomen lippu.
* Syyskuun 11. päivänä pidettyyn piirihallituksen kokoukseen osallistui Tauno. Aiheena olivat muun muassa kuntoutusrahojen käyttö, kotiin vietävät palvelut sekä liiton sääntömuutokset.
* Syyskuun 25. päivänä pidettiin Korsuilta Estonia-onnettomuudesta. Kari Lehtola, joka johti silloisen onnettomuuden tutkimuksia Suomessa, kertoi 20 vuotta sitten tapahtuneesta onnettomuudesta. Paikalla oli myös Ari Virrankoski, joka entisenä Merivartioston virkamiehenä täydensi esitystä kuvillaan ja kertomuksillaan. Kuulijoita oli kaikkiaan 40 henkilöä.
* Lokakuun 5. päivänä järjestetyille Mikkelin markkinoille osallistuttiin jälleen hernekeittoa myyden. Kaksi tykillistä Oili Riikosen valmistamaa keittoa myytiin klo 13.00 mennessä. Nettotuotto oli noin 1 220 euroa.
* Lokakuun 9. päivänä vierailtiin Salon Sotaveteraanien kutsumana Salossa, missä tutustuttiin heidän Veteraanipajaansa sekä monipuoliseen toimintaansa. Osallistujia oli 26 henkilöä.
* Lokakuun 16. päivänä Pirjo ja Simo Hietakangas osallistuivat yhdistysten hengellisen työn neuvottelupäiville Naantalin seurakuntatalossa.
* Lokakuun 19. päivänä järjestettiin yhdistyksen 45-vuotisjuhla. Ennen jumalanpalvelusta puheenjohtaja Markku Heinonen ja sihteeri Tauno Peltola kävivät laskemassa seppeleet entisen puheenjohtaja Aaro Tähtisen ja pitkäaikaisen sihteerin Urho Jalosen haudoille. Jumalanpalveluksessa saarnasi kirkkoherra Esko Laine ja liturgina toimi kappalainen Harri Ruskeepää. Sankarihaudoilla oli kunniavartio ja liput. Jumalanpalveluksen jälkeen laskettiin seppele sankarihaudalle. Itse pääjuhla oli seurakuntatalolla, jossa paikalla oli noin 120 juhlavierasta. Aluksi oli ruokailu ja tervehdysten vastaanotto. Tervehdyssanat lausui puheenjohtaja Markku Heinonen, valtiovallan tervehdyksen toi kansanedustaja Anne-Mari Virolainen, piirin tervehdyksen toi piirin puheenjohtaja Tuukka Alhonen. Juhlapuheen esitti kenraalimajuri Pertti Salminen. Liikuttavan puheen veteraaninaisille esitti lääninrovasti Esko Laine. Lisäksi oli Liedon kunnan tervehdys sekä nuorten tervehdys, jonka piti Keijo Keihäs Liedon lukiosta. Musiikista ja laulusta vastasivat Ikäpartion soittajat sekä Liedon mieskuoro johtajanaan Esa Nordgren. Tilaisuudessa palkittiin iso joukko ansioituneita yhdistyksen ja sidosryhmien edustajia. Rahallisia lahjoituksia yhdistys vastaanotti noin 1 800 euron arvosta. Tervehdykset 45-vuotisjuhlaan toivat mm. Pöytyän, Loimaan ja Tarvasjoen sotaveteraanit, Lions Lieto, Liedon Osuuspankki sekä Liedon Säästöpankki. Juhla oli hyvin onnistunut. Suurkiitos kaikille, jotka osallistuivat valmisteluihin ja toteutukseen.
* Lokakuun 23. päivän kutsuntatilaisuudessa yhdistystä edusti Pertti Peltola
* Marraskuun 5. päivänä tehtiin teatterimatka Logomoon Turkuun. Esitys ”Kvartetti” oli koskettava, mutta sai puitteineen hieman ristiriitaisen vastaanoton. Matka oli kuitenkin onnistunut, mistä esitetään suuret kiitokset Paulalle. Matkalle osallistui 50 yhdistyksen jäsentä.
* Marraskuun 6. päivän Puuhanaisten savusaunailtaan osallistui 13 aktiivia. Teemana oli Naisen kenkä, ja tilaisuus oli varsin onnistunut.
* Marraskuun 13. päivän piirin syysseminaariin Maskun Kiisanpirtillä osallistuivat Paula ja Tauno Peltola, Kauko Tomberg sekä Esko Salminen.
* Marraskuun 28. päivänä pidettiin sotaveteraanien ja invalidien perinteinen joulujuhla ravintola Lasikulmassa. Musiikista vastasi Ikäpartio Väinön ja Henrikin johdolla. Vierailevana tähtenä oli Tuija Saura. Piirin tervehdyksen toi Osmo Suominen. Kirkkoherra Esko Laine esitti seurakunnan jouluisen tervehdyksen. Patrik Berghäll kertoi kirjoittamastaan kirjasta ”Päämajan kaukopartiomies” Karl Norrgård. Lisäksi ohjemassa oli perinteinen tietokilpailu ja arpajaiset. Ruoka oli jouluinen ja erittäin maittava. Juhlaan osallistui 97 henkilöä, joista invalideja oli 5.
* Itsenäisyyspäivää vietettiin perinteisin menoin. Ensin jumalanpalvelus kirkossa, kunniavartio ja seppelten lasku sankarihaudoille. Itse pääjuhla oli kunnantalolla, jossa musiikista vastasivat kansalaisopiston torvisoittokunta ja Liedon mieskuoro. Juhlapuheen piti FM Riku Kauhanen esitelmällä tekemänsä hankkeen ” Sota -veteraanin muistista museon muistiin” sivustoja. Yhdistyksen puheenjohtaja ja sihteeri ojensivat Riku Kauhaselle hänelle myönnetyn sotaveteraanien hopeisen ansiomerkin.
* Samana iltana oli seurakunnan järjestämä isänmaallinen ilta kirkossa. Musiikista vastasi Luminos-kuoro solistinaan baritoni Juha Kotilainen. Tilaisuus keräsi kirkon

täyteen kuulijoita. Konsertista saadut lipputulot jaetaan tasan Luminos-kuoron ja Liedon sotaveteraanien kesken.

* Joulukuun 15. päivänä järjestettiin joulusauna Säästöpankin kerhohuoneella. Kappalainen Harri Ruskepää puhui ja laulatti läsnäolleita. Pirkko Aaltonen luovutti hänelle Tuija Sauran cd-levyn kiitokseksi.
* Joulukuun 17. päivänä järjestettiin perinteinen joulusauna korsulla. Kirkkoherra Esko Laine puhui. Hänelle luovutettiin konjakkipullo kiitoksena

yli 10 vuotta kestäneestä erinomaisesta yhteistoiminnasta lietolaisten sotaveteraanien kanssa. Pertin savustamat lohet ja Paulan naisryhmän valmistamat ruuat maistuivat. Paikalla 42 henkilöä. Parhaat kiitokset kaikille järjestelyihin osallistuneille, myös saunan lämmittäjälle.

* Joulukuun 21. päivänä oli kirkkoherra Esko Laineen läksiäissaarna kirkossa ja juhla seurakuntatalolla. Tilaisuuteen osallistui noin 120 henkilöä. Markku Heinosta oli pyydetty pitämään seurakuntalaisten puheenvuoro tilaisuudessa.
* Liedon reserviläiset lahjoittivat yhdistykselle 2 000 euroa juuri ennen vuodenvaihdetta lopettaessaan yhdistyksensä ja siirtyessään Kaarinan – Piikkiön reserviläisten jäseneksi.
* Sauna- ja tarinailtoja Liedon SP:n kerhohuoneella oli vuoden aikana 16 kertaa. Kuukauden jälkimmäisen saunomisen yhteydessä kuultiin luento eri aiheista.
* Korsun savusauna lämmitettiin jäsenille vuoden aikana 14 kertaa.
* Vesijumppamatkoja Tarvasjoelle tehtiin vuoden aikana 15 kertaa.
* Jouko Koli on osallistunut yhdistysten edustajana Nautelankoski-säätiön hallitukseen. Varahenkilönä on toiminut Kauko Tomberg. Yhdistyksen kaksivuotinen hallituskausi päättyi vuoteen 2014.
* Yhdistyksen edustajina Nautelankoski-säätiön edustajistossa oli Kauko Tomberg ja hänen sijaisenaan Jouko Koli.
* Muutama yhdistyksemme jäsen osallistui vuoden aikana JR 35:n kokoontumisiin.
* Perinne- ja tukijaosto on Simo Hietakankaan johdolla myynyt ilmoituksia V-S Sotaveteraanipiirin joululehteen 47 kappaletta yhteensä 3 940 eurolla, mikä oli 510 euroa enemmän kuin edellisenä vuonna. Joululehtiä tilattiin yhteensä 220 kappaletta ja ne jaettiin kaikille veteraaneille sekä moniin julkisiin laitoksiin, virastoihin ja kouluihin.

Täytettyään yli 90 vuotta yhdistyksen jäsentä on onniteltu joka vuosi korttitervehdyksellä. Kuluneena vuonna yksi henkilö täytti 100 vuotta, kaksi henkilöä 98 vuotta, kaksi henkilöä 97 vuotta, kaksi henkilöä 96 vuotta, yksi henkilö 95 vuotta, kolme henkilöä 94 vuotta, kolme henkilöä täytti 93 vuotta, neljä henkilöä 92 vuotta, seitsemän henkilöä 91vuotta ja kahdeksan henkilöä 90 vuotta.

**Palkitsemiset**

Yhdistyksen 45-vuotisjuhlassa Markku Heinonen palkittiin sotaveteraanien ansioristillä. Kultaisella ansiomerkillä palkittiin Jorma Kreula, Olli-Pekka Nurmi, Esko Salminen ja Eino Toivonen. Riku Kauhanen ei ollut läsnä ja hänelle myönnetty hopeinen ansiomerkki luovutettiin itsenäisyyspäivänä. Sotaveteraanien tinalautanen luovutettiin erityisistä ansioista viimeisen viiden vuoden aikana seuraaville: Liedon kunta, Liedon Seurakunta, Liedon Säästöpankki, Liedon Osuuspankki, Nautelankosken museo, Anja ja Väinö Kaukonen, Henrik Johansson, Aila ja Pertti Peltola, Paula ja Tauno Peltola, Liisa ja Mauno Lahtinen, Pirkko Aaltonen, Paavo Pitkänen, Mika Vuorinen ja Veikko Mörsky. Eero Alatalo ei ollut tilaisuudessa paikalla ja puheenjohtaja kävi viemässä lautasen Eerolle erikseen. Tauno Peltolalle luovutettiin yhdistyksen standaari hänen merkkipäiväänsä liittyen.

Joulujuhlassa palkittiin kultaisella ansiomerkillä Åke Virtanen. Hopeisen merkin saivat Kirsti Heinonen ja Risto Ruohonen sekä pronssisen Lauri Kangas. Paula Peltolalle luovutettiin kukkaset kiitoksena kotiin vietävien palvelujen hoitamisesta ja Tuija Sauralle kiitoksena illan musiikista. Pirkko Aaltoselle vietiin kukkaset kiitoksena kotiavustajatoiminnan johtamisesta.

**Kuntoutus**

Valtiollisia kuntoutusrahoja Lieto sai 53 571,04 euroa, joilla 40 veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 37 (31 kotikäynteinä) veteraanille ja kuudelle myönnettiin laitoskuntoutusta.

Liedon kunta tuki kuntoutusta 9 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 22veteraanin ja 20 puolison tai lesken fysioterapia ja/tai jalkahoito paikallisissa avokuntoutuslaitoksissa.

Kuntoutusta on voitu kehittää niin, että on siirrytty yhä enemmän laitoskuntoutuksesta avokuntoutukseen. Kuntoutusta annettiin 15 hoitokertaa seitsemälle veteraanille ja 10 hoitokertaa 14 veteraanille. Yhdelle veteraanille myönnettiin pelkästään jalkahoitoa hänen omasta pyynnöstään.

Kuntoutukseen käytettiin viime vuonna 9 438 euroa ja virkistykseen noin 8 264 euroa eli yhteensä noin 17 700 euroa.

Yhdistys sai sotaveteraanipiiriltä kuntoutukseen kaksi paikkaa Muurlaan. Kurssin rahallinen arvo oli 420 euroa.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Vesijumpassa on käyty Tarvasjoen uimahallissa yhteensä15 kertaa. Mauno Lahtinen on toiminut organisaattorina kevään ja Simo Hietakangas syksyn ajan. Liedon kunta on maksanut Eero Alatalon kustannukset ja yhdistys hallivuokrat. Kiitos kaikille niille, jotka ovat yhteiskuljetuksia järjestämällä mahdollistaneet vanhempien henkilöiden mukaan tulon.

Saunailtoja on järjestetty Liedon Säästöpankin tiloissa 17 kertaa. Savusaunalla saunottiin 14 kertaa. Naisjaosto on huolehtinut saunakahvien tarjoilusta erittäin hyvin, koska lähes poikkeuksetta on ollut tarjolla muun muassa kakkuja ja leivonnaisia. Osanottajien määrä on ollut keskimäärin noin 30 henkilöä. Kuukauden viimeisen saunaillan yhteydessä on joku henkilö pitänyt noin puolen tunnin alustuksen kaikkia kiinnostavasta aiheesta.

Sotaveteraanit ovat osallistuneet viikoittain seurakunnan järjestämiin toimintatorstai – tapahtumiin. Keskimäärin sotaveteraanien osallistujia on ollut 10 - 15 henkilöä.

Hallitus on puoltanut jäsenten avustushakemuksia lääkekustannusten korvaamiseen ja kiinteistöjen parantamiseen liittyvissä asioissa. Joitakin avustuksia on saatu piiriltä lääkekustannusten maksamiseen.

Vuoden lopulla järjestettiin Liedon kunnan kanssa palaveri, jossa käsiteltiin avokuntoutus-, kotiavustaja- ja kotiin vietävien palvelujen asioita yhdessä Lietoon vuodenvaihteessa liittyneen Tarvasjoen kunnan edustajien ja sotaveteraaniyhdistyksen edustajien kanssa.

Sovittiin, että molemmat yhdistykset hoitavat itsenäisesti kotiavustajatoimintansa ja kotiin vietävät palvelut.

Päätettiin, että Markku Heinonen tekee yhteisen kuntoutusraha-anomuksen Liedon kunnalle (14 000 euroa) ja Tarvasjoella asuvat sotaveteraanit ovat yhteydessä Mia Koivuseen avokuntoutukseen päästäkseen. Liedon kunta on jo budjetoinut avokuntoutukseen 9 000 euroa vuodelle 2015, mutta lisärahasta päätetään erikseen.

**Kotiavustajatoiminta**

Yhdistys on tukenut jäseniään palkkaamalla kotiavustajan lähinnä siivouspalveluun. Pirkko Aaltonen on ansiokkaasti koordinoinut ja johtanut yhdistyksen kotiavustajatoimintaa.

Avustajana ovat toimineet Tarja Paju 2.1. - 30.6. ja sen jälkeen avustajaksi palkattiin 1.7. alkaen Minna Perrakoski, joka on edelleen työsuhteessa.

Yhdistys sai sotaveteraanipiiriltä kotiavustajatoimintaan rahallista tukea 6 600 euroa, mikä on 2 200 euroa vähemmän kuin edellisenä vuonna.

Avustajalla oli yhteensä 56 asiakasta, joista 32 sotaveteraania tai sotaveteraanin puolisoa. Käyntejä oli kaikkineen 247 kappaletta, joista 191 kohdistui jäsenillemme eli keskimäärin noin 6 kertaa asiakasta kohden.

Avustajatoiminnan kulut olivat 26 220 euroa. ELY-keskus maksoi palkkatukea 17 374 euroa ja sotainvalidipiiri 489 euroa. Asiakasmaksuja saatiin 3705 euroa.

Kaikista palkkatuista huolimatta kotiavustajatoiminta jäi miinukselle 4 652 euroa, josta Sotainvalidien Liedon osasto maksoi omalla käyttöosuudellaan noin 1 050 euroa (22,7 % käytöstä). Yhdistyksen vastuulle jäi kuitenkin noin 3 600 euroa, mikä katettiin toimintaan tarkoitetuista rahoista.

Yhdistyi joutui vielä vuonna 2014 maksamaan edellisen avustaja Tuula Kämäräisen sairauskorvauksia ja lomarahoja noin 2 000 euroa, vaikka hänen työsuhteensa päättyi jo 4.11.2013.

**Kotiin vietävät palvelut**

Kunta sai valtion rahaa kotiin vietävien palvelujen tukemiseen noin 14 500 euroa. Yhdistyksen jäsenlistalla oli 30 rintamatunnuksen omaavaa veteraania, mutta Kelan luovutettua kunnalle tiedot kaikista tunnuksen omaavista veteraaneista, saatiin lisää 8 henkilöä. Kaikkiin veteraaneihin on oltu aktiivisesti yhteydessä antaen heille palveluseteleitä, joilla on katettu siivoustarpeet, sekä lisäksi on jaettu lounaslipukkeet niitä halunneille. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita on hankittu. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja ym. on hankittu. Taksikortit ovat myös tulleet tarpeellisiksi ja niitä on jaettu 8 kappaletta, joista ainoastaan 3 kappaletta on ollut aktiivisessa käytössä. Muutoin valtion myöntämä raha olisikin loppunut, mutta vähän käytettyjen taksimatkojen vuoksi voidaan käyttää vielä 31.3.2015 saakka noin 4 600€ veteraanien hyväksi. Tällä hetkellä yhdistyksellä on 31 henkilöä, joiden eteen tehdään töitä heidän kotona asumisensa turvaamiseksi.

Paula Peltola on käytännössä organisoinut palvelut tai tavarat niitä tarvitseville kotona asuville tunnuksen omaaville veteraaneille. Viime jouluna Paula ja Pirkko jakoivat henkilökohtaisesti toista kertaa joulukassit tunnuksen omaaville veteraaneille, jotka eivät päässeet mukaan joulujuhlaan. Kassi oli mieluisa ja odotettu. Kokouksia kunnan kanssa pidettiin kuusi kertaa.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Veikko Mörskylle ja hänen savusaunatiimilleen.

Kiinteistönhoitajana ja vahtimestarina on alkuvuoden toiminut Mauno Lahtinen kiitettävästi ennen irtisanoutumistaan tehtävistään.

Mauno ja Asko Ruohonen rakensivat ympäristöystävällisen kompostoivan wc:n savusaunan pihaympäristöön. Syksyllä Maunon johtama talkooporukka rakensi uuden hienon puuvajan entisen viereen. Talkootyönä suorittujen töiden arvo on huomattava.

Korsulla pidettiin keväällä siivoustalkoot, joihin osallistui 20 henkilöitä. Naiset tarjoilivat keittoa talkooväelle. Lämmin kiitos kuuluu kaikille vapaaehtoisille talkoolaisille.

**Jäsenistö**

Yhdistyksen jäsenmäärä oli vuoden päättyessä 337, joista tunnuksen omaavia miehiä ja naisia on 42 henkilöä. Puolisojäseniä on 39 henkilöä sekä perinne- ja tukijaoston jäseniä 256 henkilöä. Viimeinen iltahuuto tavoitti 14 veteraania.

**Hallinto**

Puheenjohtajana on toiminut Markku Heinonen, varapuheenjohtajana Kauko Tomberg ja sihteerinä Tauno Peltola. Jäseninä ovat toimineet Anneli Nurmi, Unto Junnila, Väinö Kaukonen, Jouko Koli, Erik Norrgård, Paavo Pitkänen, Kauko Tomberg, Mika Vuorinen, Mauno Lahtinen (ero 12.8.), Paula Peltola, Sirkka Säteri, Anja Kaukonen, Hanna Koli ja Veikko Mörsky. Hallituksen varajäseninä ovat toimineet Liisa Lahtinen, Kirsti Heinonen, Airi Kapanen, Pirjo Hietakangas ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Mauno Lahtinen (12.8. saakka).

Hallitus on kokoontunut 9 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaareihin, perinnetyön tilaisuuteen, veteraaniyhteyshenkilökoulutukseen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.